Charter Oak Listings Summary
Charter Oak - vs. Stats
Charter Oak Real Estate Market Health
Charter Oak Listings Baheberu 7 | Beibele Inthaneteng | Phetolelo ya Lefase le Lefsa
7 Gobane Melekitsedeke yo, yena kgoši ya Salema, moperisita wa Modimo Yo Godimodimo,+ o gahlaneditše Aborahama ge a boa polaong e kgolo ya dikgoši gomme a mo šegofatša.+
2 Aborahama o mo neile karolo ya lesome ya dilo tšohle.+ Sa pelepele, leina la gagwe ge le fetolelwa le ra gore “Kgoši ya Toko,” e bile ke kgoši ya Salema,+ ke gore “Kgoši ya Khutšo.”
3 Ka ge a se na tate, a se na mma, a se na ba lešika, ga go tsebje gore o belegwe neng+ goba gore o hwile neng, eupša ka ge a dirilwe gore a swane le Morwa wa Modimo,+ o ile a dula e le moperisita ka mehla le mehla.+
4 Ka gona, le bona kamoo motho yo e bego e le yo mogolo ka gona, yena yo Aborahama hlogo ya lapa a mo neilego karolo ya lesome ya dithebola tše di kgahlišago kudu.+
5 Ke therešo gore go ya ka Molao banna ba ba tšwago go barwa ba Lefi+ bao ba amogelago boemo bja bona bja boperisita ba laetšwe go kgoboketša dikarolo tša lesome+ go tšwa bathong,+ ke gore go bana babo bona, gaešita le ge bona bao e le ditlogolo tša Aborahama.+
6 Eupša motho yo yo a sa tšwego lešikeng+ la bona o tšere dikarolo tša lesome go Aborahama+ gomme a šegofatša yo a bego a na le dikholofetšo.+
7 Bjale ga go ganetšege gore yo monyenyane o šegofatšwa ke yo mogolo.+
8 Tabeng e nngwe ke batho ba hwago bao ba amogelago dikarolo tša lesome,+ eupša go e nngwe ke motho yo go hlatselwago gore o a phela.+
9 Le gona go ka bolelwa gore gaešita le Lefi yo a amogelago dikarolo tša lesome o ntšhitše dikarolo tša lesome ka Aborahama,
10 gobane o be a sa dutše a le lethekeng*+ la rakgolokhukhu wa gagwe ge Melekitsedeke a be a mo gahlanetša.+
11 Ka gona ge e ba phethego+ e be e hwetšwa ka boperisita bja Lefi+ (gobane e be e le karolo ya Molao wo o bego o neilwe batho),+ gona go sa nyakelwa’ng+ gore go tsoge moperisita yo mongwe yo go thwego o ka mokgwa wa Melekitsedeke+ gomme go sa bolelwe gore ke ka mokgwa wa Arone?
12 Gobane ka ge boperisita bo fetotšwe,+ go nyakega gore le molao o fetoge.+
13 Gobane motho yo dilo tše di bolelwago ka yena o tšwile molokong o mongwe+ woo go wona go sa kago gwa ba le motho yo a hlankelago aletareng.+
14 Gobane go pepeneneng gore Morena wa rena o tšwile Juda,+ le ge Moshe a se a bolela selo ka baperisita molokong woo.
15 Le gona se se ba molaleng kudu ge go tsoga moperisita yo mongwe+ yo a swanago le Melekitsedeke,+
16 yo a bilego bjalo go ya ka matla a bophelo bjo bo sa senyegego,+ e sego go ya ka molao wa taelo wo o ithekgilego ka gore o tšwa molokong ofe wa batho.+
17 Gobane ge go hlatselwa ka yena go itšwe: “O moperisita ka mo go sa felego ka mokgwa wa Melekitsedeke.”+
18 Ka gona, taelo e bilego gona pele e beelwa ka thoko ka baka la bofokodi bja yona+ le go se atlege ga yona.+
19 Gobane Molao ga se wa dira gore go be le selo seo se phethagetšego,+ eupša go tlišwa ga kholofelo e kaone+ yeo ka yona re batamelago go Modimo+ go dirile bjalo.
20 Le gona go etša ge se se sa dirwa ka ntle le keno e enwago,
21 (gobane ka kgonthe go na le banna bao e bilego baperisita ka ntle le keno e ennwego, eupša yo yena o bile moperisita ka keno e ennwego ge go bolelwa ka yena ke Yo a boletšego gore: “Jehofa o enne+ gomme a ka se itshole. O itše: ‘O moperisita ka mo go sa felego’”),+
22 ka go re’alo Jesu e bile yo a neilwego e le go tiišetšwa ga kgwerano e kaone.+
23 Go feta moo, ba bantši ba ile ba swanelwa ke go ba baperisita ka go hlatlamana+ ka baka la ge lehu le ile la ba thibela+ gore ba tšwele pele ba le bjalo,
24 eupša yena ka baka la go tšwela pele a phela ka mo go sa felego,+ boperisita bja gagwe ga bo na bahlatlami.
25 Ka baka leo, o kgona le go phološa ka mo go feletšego bao ba batamelago Modimo ka yena, gobane o phela ka mehla gore a ba phophothele.+
26 Gobane go a re swanela gore re be le moperisita yo bjalo yo a phagamego,+ yo a botegago,+ yo a se nago molato,+ yo a sa šilafalago,+ yo a sa swanego le badiradibe,+ gomme a ba yo a phagamišeditšwego ka godimo ga magodimo.+
27 Ga go nyakege gore letšatši le letšatši+ a dire dihlabelo pele bakeng sa dibe tša gagwe,+ ke moka e be bakeng sa tša setšhaba,+ go etša ge baperisita bao ba phagamego ba dira; gobane se o se dirile gatee+ ya ba moka ge a be a itira sebego.+
28 Gobane Molao o bea banna bao ba nago le mafokodi+ gore e be baperisita+ ba phagamego, eupša lentšu la keno e ennwego+ leo le tlilego ka morago ga Molao le kgetha Morwa, yo a dirilwego gore e be yo a phethagetšego+ ka mo go sa felego.
^ Goba, “e be le moloko o sa tlago.”